L'Ajuntament de Paterna renova i augmenta fins als 100.000 euros el conveni amb Font del Gerro
05/06/2023

# L'Ajuntament de Paterna renova i augmenta fins als 100.000 euros el conveni amb Font del Gerro

[![L'Ajuntament de Paterna renova i augmenta fins als 100.000 euros el conveni amb Font del Gerro](/images/noticias/2023/6/8847/8847_lg.jpg)](/images/noticias/2023/6/8847/8847_lg.jpg)

05.06.2023

*   Amb aquesta inversió municipal, l'EGM Font del Gerro-Asivalco té previst, entre altres actuacions, la millora de voreres en la segona fase del polígon, l'eliminació de zones de terra no enjardinades, la millora de zones d'aparcament per a bicicletes i patinets, remodelació la zona verda en la parcel·la de serveis, l'ampliació del nombre de contenidors o l'actualització del programari de gestió de l'EGM
*   L'Alcalde de Paterna i responsable de l'Àrea municipal d'Indústria, Empreses i Universitat, Juan Antonio Sagredo, ha destacat que “amb els convenis que mantenim amb totes les nostres àrees industrials tractem de secundar i enfortir el teixit empresarial paterner, creant entorns empresarials de qualitat que afavorisquen la competitivitat de les empreses i el desenvolupament i creixement econòmic de la nostra ciutat”

L'Ajuntament de Paterna ha renovat i ampliat fins als 100.000 euros el conveni de col·laboració amb dotació econòmica que manté amb el polígon industrial de Font del Gerro, constituït ja com a Entitat de Gestió i Modernització (EGM), per a continuar millorant i modernitzant les infraestructures i l'equipament d'aquesta àrea empresarial.

L'Alcalde de Paterna i responsable de l'Àrea municipal d'Indústria, Empreses i Universitat, Juan Antonio Sagredo, ha destacat que “a través dels convenis que mantenim amb totes les nostres àrees industrials tractem de secundar i enfortir el teixit empresarial paterner, creant entorns empresarials de qualitat que afavoreixen la competitivitat de les empreses i el desenvolupament i creixement econòmic de la nostra ciutat”.

Aquesta inversió municipal permetrà, entre altres actuacions, l'adequació de voreres, el condicionament de zones verdes, la renovació de mobiliari urbà i la millora de pluvials.

I és que amb el finançament del consistori, des de l'EGM Font del Gerro-Asivalco tenen previst formigonar voreres en la segona fase del polígon, eliminar zones de terra no enjardinades, millorar les zones d'aparcament per a bicicletes i patinets, remodelar la zona verda en la parcel·la de serveis, ampliar el nombre de contenidors, actualitzar el programari de gestió de l'EGM, així com una obra per a canalitzar les aigües pluvials que arriben en superfície a Plaça Cartagena.